BANAYOYO, Ilocos Sur – . Maipariten ti panagparti ti dingnguen nangruna ti baboy, baka ken nuang kadagiti barbarangay itoy nga ili, daytoy ti naammuan ken ni Mayor Severino Galanga itay nabiit.
“Malaksid kadagiti pasken ti kasar, buniag, minatay ken dadduma pay a pasken, saanen a mapalubosan ti panagparti iti uneg ti barangay,” kinuna ni Galanga.
Inlawlawag ti mayor a maipariten ti agparti iti baboy, baka wenno nuang kadagiti barangay agsipud ta adda metten slaughter house ti ili ket rumbeng laeng nga idiay a maparti ken mailako dagiti dingnguen.
Kinuna ti mayor a naigannuat daytoy tapno masigurado a nadalus ken nasalun-at dagiti karne a mailako iti ilida.#
ilo_Latn ilo_Latn ilo_Latn ilo_Latn